Qishloq xoʻjaligi maydonlaridagi qoʻshimcha imkoniyatlardan foydalangan holda mahsulot yetishtirishni koʻpaytirishga doir chora-tadbirlar toʻgʻrisida
(resolution, 2026-05-21)

Qishloq xoʻjaligiga moʻljallangan yer uchastkalarining dala chetlari hamda kanallar, sugʻorish va kollektor-drenaj tarmoqlari atrofidagi maydonlarda, sohilboʻyi mintaqalari bundan mustasno, (keyingi oʻrinlarda — dala chetlari) hamda aholi tomorqasi, xonadonlar va koʻp qavatli uylar oldi, mahallaning ichki koʻchalarida qishloq xoʻjaligi mahsulotlari yetishtirilishini samarali tashkil qilish va koʻpaytirish orqali mamlakatning eksport koʻrsatkichlarini oshirish maqsadida: 1. Belgilansinki, dala chetlari hamda aholi tomorqasi, xonadonlar va koʻp qavatli uylar oldi, mahallaning ichki koʻchalarida qishloq xoʻjaligi mahsulotlari yetishtirish tizimini takomillashtirish boʻyicha quyidagi yangi tartib joriy etiladi: a) qishloq xoʻjaligi mahsulotlari yetishtirishni tashkil qilish boʻyicha: Oziq-ovqat mahsulotlari xavfsizligi qoʻmitasiga (keyingi oʻrinlarda — Qoʻmita) dala chetlarida hamda aholi tomorqasi, xonadonlar va koʻp qavatli uylar oldi, mahallaning ichki koʻchalarida mahsulot yetishtirish, qishloq xoʻjaligi subyektlariga urugʻ va koʻchatlar yetkazib berish hamda yetishtirilgan mahsulotlarni eksportga yoʻnaltirishni tashkil qilish vazifasi yuklatiladi; Qoʻmita yil davomida daromadli ekinlar ekish va ularni eksport qilish uchun meva-sabzavot mahsulotlarini eksport qiluvchi tadbirkorlarning talablarini oʻrganadi; Suv xoʻjaligi vazirligi tegishli dala chetlarida suv taʼminoti mavjudligi va ushbu yerlarga ekin ekilishi irrigatsiya va melioratsiya tadbirlari amalga oshirilishiga toʻsqinlik qilmasligi yuzasidan, Agrosanoatni rivojlantirish agentligi esa tuproq-iqlim sharoitidan kelib chiqib, meva va uzum navlari yuzasidan xulosalarni Qoʻmitaga taqdim etadi; Qoʻmita har yili 1-yanvarga qadar talabni hisobga olgan holda, shuningdek, har bir tuman va mahallaning iqlim sharoitidan, bu yerdagi aholining tajribasidan kelib chiqib, ekin turlari boʻyicha Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklariga taklif beradi; oʻsimliklar karantini va himoyasi davlat inspektorlari har bir qishloq xoʻjaligi mahsulotlari yetishtiruvchilariga alohida biriktiriladi; qishloq xoʻjaligi mahsulotlari yetishtiruvchilariga dala chetlarini ikkilamchi ijaraga berishni tashkil qilish uchun dala chetlariga doir maʼlumotlar (jumladan, mulkchilik shakli, suv taʼminotiga oid) Qoʻmita tomonidan “Agrokoʻmakchi” mobil dasturida keng jamoatchilikka eʼlon qilib boriladi; Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari tomonidan har yili 1-fevralga qadar tegishli yil hosili uchun dala chetlarida ekin ekish ishlarini tashkil etish va yetishtiriladigan mahsulotning prognoz koʻrsatkichlari boʻyicha tegishli qarorlar qabul qilinadi; Qoʻmita har yili 15-fevralga qadar har bir konturga urugʻ, koʻchat tarqatadigan va mahsulotni sotib oladigan tadbirkorlarni aniqlab, qishloq xoʻjaligi mahsulotlari yetishtiruvchilarga bogʻlab beradi; b) dala chetlaridan samarali foydalangan qishloq xoʻjaligi mahsulotlari yetishtiruvchilarni qoʻllab-quvvatlash boʻyicha: ichki fitosanitariya sertifikati bir yil davomida bepul beriladi; dala chetlariga ekilgan “in-vitro” usulida yaratilgan mevali payvandtagli koʻchatlarni sotib olish xarajatlarining 50 foizi miqdorida, biroq har bir mevali payvandtagli koʻchatga 25 ming soʻmdan oshmagan holda Agrosanoatni rivojlantirish va qoʻllab-quvvatlash davlat maqsadli jamgʻarmasidan belgilangan tartibda subsidiya ajratiladi. 2. Agrosanoatni rivojlantirish agentligi Agrosanoatni rivojlantirish va qoʻllab-quvvatlash davlat maqsadli jamgʻarmasidan mablagʻlarni tijorat banklarining buyurtmanomalariga asosan Markaziy bankning asosiy stavkasida tijorat banklariga resurs sifatida yoʻnaltirsin. Bunda Agrosanoatni rivojlantirish agentligining tavsiyasiga koʻra: qishloq xoʻjaligi mahsulotlari yetishtiruvchilari dala chetini oʻzlashtirish va mahsulot yetishtirish uchun zarur boʻlgan urugʻ, koʻchatlar, mineral oʻgʻitlar, kimyoviy preparatlar, moddiy-texnik resurslar bilan taʼminlanadi; suv bilan taʼminlash uchun nasos va quvurlarni oʻrnatish xarajatlarining 50 foizdan koʻp boʻlmagan qismini qarz oluvchining bank kartalariga oʻtkazish yoʻli bilan 6 oygacha imtiyozli davr bilan 12 oy muddatga yillik Markaziy bankning asosiy stavkasidan 4 foizlik punkt yuqori stavkada kreditlar ajratiladi. Mazkur resurslar Oʻzbekiston Respublikasi Prezidentining 2024-yil 30-sentabrdagi PQ-344-son qaroriga asosan Agrosanoatni rivojlantirish va qoʻllab-quvvatlash davlat maqsadli jamgʻarmasiga Davlat budjetidan ajratiladigan ssuda mablagʻlari hisobidan yoʻnaltiriladi. 3. Oʻzbekiston Respublikasi Prezidentining 2023-yil 12-apreldagi “Qishloq xoʻjaligi korxonalari dala chetlaridagi yer maydonlarida mahsulot yetishtirish tizimini takomillashtirish chora-tadbirlari toʻgʻrisida”gi PQ-121-son qaroriga muvofiq: a) Oʻzbekiston fermer, dehqon xoʻjaliklari va tomorqa yer egalari kengashi (A. Xaitov) quritish sexi va sovitkichli omborxonalarni xarid qilishga Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi hisobidan 50 milliard soʻm mablagʻ ajratishi; b) ushbu mablagʻlar Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasi tomonidan: qishloq xoʻjaligi mahsulotlari yetishtiruvchilarga 36 oygacha imtiyozli davr bilan 84 oy muddatga yillik 14 foiz stavkada ajratilishi, bunda kredit summasining 60 foizi boʻyicha garov taʼminoti sifatida oʻrnatiladigan quritish sexi va sovitkichli omborxonalar olinishi, 40 foizi boʻyicha garov taʼminoti sifatida ularning qaytmaslik xatarini sugʻurta qilish boʻyicha sugʻurta polisi olinishi; tashabbuskorlarga quritish sexi va sovitkichli omborxonalar oʻrnatib berilgandan soʻng mahsulot yetkazib beruvchining hisob raqamiga oʻtkazib berish sharti bilan ajratilishi belgilanganligi maʼlumot uchun qabul qilinsin. Markaziy bank Fermer, dehqon xoʻjaliklari va tomorqa yer egalarini qoʻllab-quvvatlash jamgʻarmasining mablagʻlaridan samarali foydalanish maqsadida tijorat banklari tomonidan tashabbuskorlarga kreditlarni Oʻzbekiston Respublikasi Prezidentining 2023-yil 12-apreldagi PQ-121-son qarori 6-bandida belgilangan talablar asosida Markaziy bankning asosiy stavkasidan 4 foizlik punkt yuqori stavkada Oilaviy tadbirkorlikni rivojlantirish dasturlarining yagona elektron platformasi orqali ajratib borish choralarini koʻrsin. Bunda mazkur kreditlar meva-sabzavot mahsulotlarini quritish va qadoqlashga moʻljallangan uskunalar, stellajlar hamda plastik yashiklar xarid qilish uchun ham ajratilishi belgilab qoʻyilsin. 4. Quyidagilar: Qoʻmita raisi boshchiligida dala chetlari, kanallar, sugʻorish va kollektor-drenaj tarmoqlarining atroflaridagi maydonlarda, aholi tomorqasi, xonadonlar va koʻp qavatli uylar oldi hamda mahallaning ichki koʻchalarida qishloq xoʻjaligi mahsulotlari yetishtirilishini tashkil qilishni muvofiqlashtirish boʻyicha respublika ishchi guruhi (keyingi oʻrinlarda — Respublika ishchi guruhi) 1-ilovaga muvofiq tarkibda; dala chetlari, kanallar, sugʻorish va kollektor-drenaj tarmoqlarining atroflaridagi maydonlarda, aholi tomorqasi, xonadonlar va koʻp qavatli uylar oldi hamda mahallaning ichki koʻchalarida qishloq xoʻjaligi mahsulotlari yetishtirilishini tashkil qilishni muvofiqlashtirish boʻyicha hududiy va tumanlar ishchi guruhlari (keyingi oʻrinlarda — hududiy va tuman ishchi guruhi) 2 va 3-ilovalarga muvofiq tarkibda tashkil etilsin. Respublika ishchi guruhiga (I. Ergashev) quyidagi vazifalar yuklatilsin: har bir tuman boʻyicha dala chetlaridagi hamda xonadon va koʻp qavatli uylar oldi, mahallaning ichki koʻchalaridagi yer maydonlarini oʻrganib, aniq oʻlchamlarini tasdiqlash; tuman (shahar) hokimlari va Kadastr agentligining hududiy boʻlimlari tomonidan mulkchilik huquqi aniqlanmagan dala chetlaridan foydalanish huquqini belgilash va davlat roʻyxatidan oʻtkazish ishlarini tashkil qilish; har bir tuman kesimida dala chetlarida hamda aholi tomorqasi, xonadonlar va koʻp qavatli uylar oldi, mahallaning ichki koʻchalarida ekin ekiladigan maydon va mahsulot turlarini oʻz ichiga oluvchi maʼlumotlar bazasini tegishli yilning 15-fevraliga qadar shakllantirish; dala chetlarida hamda aholi tomorqasi, xonadonlar va koʻp qavatli uylar oldi, mahallaning ichki koʻchalarida ekish uchun hududlarning tuproq-iqlim sharoitiga mos urugʻ va koʻchatlar tanlab olinishi boʻyicha tavsiyalar berish hamda agrotexnik tadbirlarni subyektlar kesimida tashkil qilish; hosildor urugʻ va koʻchat navlarining, shuningdek, mineral oʻgʻit va kimyoviy preparatlarning oʻz vaqtida yetkazib berilishini tashkil etish; yetishtirilgan qishloq xoʻjaligi mahsulotlarining sotuvini, shu jumladan, “Uzex Agro” elektron savdo platformasi orqali tashkil qilish. 5. Dala chetlari hamda xonadonlar va koʻp qavatli uylar oldi, mahallaning ichki koʻchalariga doir maʼlumotlarni raqamlashtirish maqsadida bir oy muddatda: a) Qishloq xoʻjaligi vazirligi Oʻzbekiston fermer, dehqon xoʻjaliklari va tomorqa yer egalari kengashi bilan birgalikda — dala chetlariga doir; Suv xoʻjaligi vazirligi — kanallar, sugʻorish va kollektor-drenaj tarmoqlari atrofidagi maydonlarga doir; Kadastr agentligi Oʻzbekiston mahallalari uyushmasi bilan birgalikda — xonadonlar va koʻp qavatli uylar oldidagi yer maydonlari, mahallaning ichki koʻchalariga doir maʼlumotlarni yerdan foydalanuvchilar va yer uchastkalari chegaralari kesimida xatlovdan oʻtkazib, Qishloq xoʻjaligi vazirligining Geoaxborot tizimiga kiritsin hamda Kadastr va koʻchmas mulklarni roʻyxatdan oʻtkazish integratsion axborot tizimidagi (UZKAD) maʼlumotlarning mazkur bandda nazarda tutilayotgan davlat tashkilotlariga taqdim qilinishini taʼminlasin; b) Qoʻmita Geoaxborot tizimiga kiritilgan maʼlumotlarni “e-Fitouz” avtomatlashtirilgan axborot tizimiga integratsiya qilsin; v) Kosmik tadqiqotlar va texnologiyalar agentligi dronlardan foydalangan holda xatlovdan oʻtkazish ishlariga koʻmaklashsin. 6. Shunday tartib joriy qilinsinki, unga muvofiq dala chetlariga har yili 1-mayga qadar ekin ekmaganlik va yil davomida mahsulot yetishtirmaganlik holatlari aniqlanganda (fors-major holatlari bundan mustasno): qishloq xoʻjaligi mahsulotlari yetishtiruvchilarga ularning dala chetlari uchun yer soligʻi stavkasi uch karra miqdorida hisoblanadi; Qishloq xoʻjaligini davlat tomonidan qoʻllab-quvvatlash jamgʻarmasidan belgilangan tartibda ajratiladigan kredit resurslari hisobidan moliyalashtirish toʻxtatiladi; dala chetlarini ikkilamchi ijaraga olgan ijarachilarga Agrosanoat majmui ustidan nazorat qilish inspeksiyasi tomonidan bazaviy hisoblash miqdorining uch baravarigacha miqdorda jarima qoʻllanadi. 7. Respublika, hududiy va tuman ishchi guruhlariga quyidagi vakolatlar berilsin: dala chetlarini ikkilamchi ijaraga olish istagini bildirgan talabgorlar roʻyxatini (keyingi oʻrinlarda — talabgorlar) shakllantirish. Bunda talabgorlar roʻyxatini shakllantirishda kambagʻal oilalarning aʼzolariga ustuvorlik beriladi; dala chetlariga har yili 1-mayga qadar ekin ekmagan va yil davomida mahsulot yetishtirmagan yerdan foydalanuvchilarga nisbatan dalolatnoma rasmiylashtirib, jarima qoʻllash uchun Agrosanoat majmui ustidan nazorat qilish inspeksiyasiga taqdim qilish, shuningdek, Qishloq xoʻjaligini davlat tomonidan qoʻllab-quvvatlash jamgʻarmasidan ajratiladigan kredit resurslari hisobidan moliyalashtirishni toʻxtatish yuzasidan tegishli tijorat banklariga murojaat qilish; doimiy foydalanish huquqi asosida berilgan yerlarda joylashgan dala chetlaridan bir yil mobaynida unumli foydalanmaganligi yuzasidan ushbu yerlar biriktirilgan davlat organlariga taqdimnomalar kiritish; dala chetlarining egalik qiluvchisi, foydalanuvchisi va ijarachisi har yili 1-mayga qadar ushbu yer maydoniga ekin ekmagan yoki ikkilamchi ijaraga bermaganda, dala chetlarini talabgorlarga toʻgʻridan-toʻgʻri oʻn yilgacha muddatga ikkilamchi ijaraga berish haqida dala chetlarining egalik qiluvchisi, foydalanuvchisi va ijarachisiga talabnoma kiritish. 8. Ushbu qarorda belgilangan chora-tadbirlarning samarali va oʻz vaqtida amalga oshirilishini taʼminlash maqsadida: a) Suv xoʻjaligi vazirligi (Sh. Xamrayev) dala chetlarida ekilgan qishloq xoʻjaligi ekinlarini oʻz vaqtida suv bilan taʼminlash uchun masʼul ekanligi koʻrsatib oʻtilsin; b) Statistika agentligi (B. Begalov) Agentlik (I. Ergashev) bilan birgalikda 2025-yil 1-martga qadar Statistika agentligining integratsiyalashgan axborot tizimini Agentlikning “Agrokoʻmakchi” mobil dasturiga integratsiya qilish orqali respublika bozorlaridagi kuzatiladigan mahsulotlar narxlari toʻgʻrisidagi maʼlumotlar almashinuvini yoʻlga qoʻysin; v) Qoʻmita dala chetlarida qishloq xoʻjaligi ekinlarini yetishtirish, ularni zararli organizmlardan himoya qilishning uygʻunlashgan, samarali va innovatsion uslublarini joriy qilish boʻyicha takliflar ishlab chiqilishi hamda har bir hududda seminar va treninglar oʻtkazilishini tashkil qilsin; g) Qoraqalpogʻiston Respublikasi Vazirlar Kengashi Raisi, viloyatlar va Toshkent shahri va hokimlari: ishchi guruhlarning tavsiyasiga asosan, dala chetida yetishtirilgan mahsulotlarni aholiga yetkazib beruvchi tadbirkorlarga har bir tuman (shahar)da dehqon bozorlari, savdo markazlari va transport qatnovi gavjum avtomobil yoʻllari chetlaridan joy ajratib berishni, harakatlanuvchi koʻchma doʻkonlar faoliyatini yoʻlga qoʻysin; dala chetlaridan samarali foydalanish va qoʻshimcha qishloq xoʻjaligi mahsulotlarini yetishtirish boʻyicha Fargʻona, Andijon va Namangan viloyatlaridagi ilgʻor tajribaga ega usta dehqonlar tomonidan 4-ilovaga muvofiq respublikaning boshqa hududlarida har yili mart — aprel oylarida hamda takroriy ekin ekiladigan iyun — iyul oylarida har haftaning ikki kuni mobaynida koʻrgazmali seminarlar tashkil qilsin. Andijon (Sh. Abduraxmonov), Namangan (Sh. Abdurazakov) va Fargʻona (X. Bozarov) viloyatlari hokimliklari mazkur qarorga 4-ilovaga muvofiq koʻrgazmali seminarlar tashkil qilish uchun ilgʻor tajribaga ega usta dehqonlarning respublikaning boshqa hududlariga yuborilishini tashkil qilsin. 9. Respublika ishchi guruhi va hududiy ishchi guruhlar faoliyati yuzasidan maʼlumotlarni umumlashtirish, tahlil qilish, chora-tadbirlar va tegishli takliflar ishlab chiqish uchun masʼul boʻlgan Qoʻmita markaziy apparatida 8 ta shtat birligidan iborat boshqarma, Qoraqalpogʻiston Respublikasi Oziq-ovqat mahsulotlari xavfsizligi qoʻmitasi, viloyatlar va Toshkent shahar oziq-ovqat mahsulotlari xavfsizligi bosh boshqarmalarida 2 ta shtatdan iborat boʻlimlar tashkil qilinsin. Belgilansinki, mazkur shtat birliklari, istisno tariqasida, 2025 — 2027-yillar uchun joriy etiladi hamda Oziq-ovqat mahsulotlari xavfsizligi sohasini rivojlantirish jamgʻarmasi hisobidan saqlanadi. 10. Quyidagilar: qishloq xoʻjaligiga moʻljallangan yer uchastkalarining dala chetlari hamda kanallar, sugʻorish va kollektor-drenaj tarmoqlari atrofidagi maydonlarda eksportbop mevali daraxtlar ekish prognoz koʻrsatkichlari 5 va 6-ilovalarga muvofiq; qishloq xoʻjaligiga moʻljallangan yer uchastkalarining dala chetlari hamda kanallar, sugʻorish va kollektor-drenaj tarmoqlari atrofidagi maydonlarni aniqlash mezonlari 7-ilovaga muvofiq; qishloq xoʻjaligi mahsulotlari yetishtiruvchilari tomonidan dala chetlari hamda kanallar, sugʻorish va kollektor-drenaj tarmoqlari atrofidagi maydonlarda qishloq xoʻjaligi mahsulotlari samarali yetishtirilishini tashkil qilish boʻyicha chora-tadbirlar dasturi 8-ilovaga muvofiq tasdiqlansin. 11. Qishloq xoʻjaligi vazirligi, Qoʻmita va tijorat banklarining qarzdorlik sababli banklar balansiga olingan issiqxona komplekslari, qayta ishlash sexlari va muzlatkichli omborlardan (keyingi oʻrinlarda — obyektlar) samarali foydalanish boʻyicha yangi tartibni joriy qilish toʻgʻrisidagi quyidagi takliflariga rozilik berilsin: Bosh vazir oʻrinbosari J. Xodjayev va Agentlik direktori I. Ergashev ikki hafta muddatda har bir obyektni ishonchli boshqaruvga olishga talabgor boʻlgan kamida uch nafar tajribali tadbirkorlar roʻyxatini shakllantiradi hamda ularni tijorat banklariga doimiy ravishda taqdim qilib boradi; tijorat banklari tomonidan tajribali (ijobiy kredit tarixi va doimiy pul aylanmasiga ega boʻlgan) tadbirkorlarga obyektlar uch yil muddatga ishonchli boshqaruvga beriladi, bunda loyiha doirasida pul tushumlari boʻyicha operatsiyalar toʻliq bank orqali amalga oshirilishi belgilanadi; obyektlardan kelib tushadigan daromadning 50 foizi tijorat banklariga oʻtkaziladi, bunda obyektlar qiymati boʻyicha qarzdorlik mos ravishda kamaytiriladi; bir yil ichida ijobiy faoliyat yuritgan taqdirda, obyektlar tajribali tadbirkorlarga 10 yil muddatga boʻlib toʻlash sharti bilan sotiladi. Bosh vazir oʻrinbosari J. Xodjayev, Markaziy bank raisi T. Ishmetov, qishloq xoʻjaligi vaziri I. Abduraxmonov hamda Qoʻmita raisi ushbu bandda belgilangan chora-tadbirlarning samarali bajarilishi uchun masʼul va javobgar etib belgilansin. 12. Oʻzbekiston Respublikasi Oliy Majlisi Qonunchilik palatasiga oziq-ovqat xavfsizligini taʼminlash maqsadida qishloq xoʻjaligi yerlaridan samarali foydalanish boʻyicha amaldagi qonunchilikni takomillashtirish yuzasidan tegishli qonun loyihasini ishlab chiqish tavsiya etilsin. 13. Axborot va ommaviy kommunikatsiyalar agentligi, Oʻzbekiston Milliy axborot agentligi va Oʻzbekiston Milliy teleradiokompaniyasiga Agentlik bilan birgalikda ushbu qarorning mazmun-mohiyati hamda maqsad va vazifalarini ommaviy axborot vositalarida keng yoritish tavsiya etilsin. 14. Vazirlar Mahkamasining 2021-yil 29-apreldagi 258-son qarori bilan tasdiqlangan Davlat boshqaruvi va mahalliy davlat hokimiyati organlarida xizmat avtotransport vositalarini biriktirish meʼyorlari izoh qismining toʻqqizinchi xatboshisi “Kadastr” soʻzlaridan keyin “Oʻsimliklar karantini va himoyasi agentligi” soʻzlari bilan toʻldirilsin. 15. Agentlik manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 16. Mazkur qarorning ijrosini samarali tashkil qilishga masʼul va shaxsiy javobgar etib Qoʻmita raisi, Bosh prokuror oʻrinbosari J.J. Xatamov, ichki ishlar vaziri oʻrinbosari S.A. Nishanbayev, Agrosanoat majmui ustidan nazorat qilish inspeksiyasi rahbari A.J. Vaxabov, qishloq xoʻjaligi vaziri I.Yu. Abduraxmonov, suv xoʻjaligi vaziri Sh.R. Xamrayev, Kadastr agentligi direktori F.J. Pulatov, Oʻzbekiston fermer, dehqon xoʻjaliklari va tomorqa yer egalari kengashi raisi A.A. Xaitov, Oʻzbekiston mahallalari uyushmasi raisi K.K. Kuranbayev, Qoraqalpogʻiston Respublikasi Vazirlar Kengashi Raisi, Toshkent shahar va viloyatlar hokimlari belgilansin. Qaror ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. Lavozimi boʻyicha—Oziq-ovqat mahsulotlari xavfsizligi qoʻmitasi raisi, ishchi guruh rahbariJ. Xatamov—Oʻzbekiston Respublikasi Bosh prokurorining oʻrinbosari, ishchi guruh rahbari oʻrinbosariS. Nishanbayev—ichki ishlar vaziri oʻrinbosari, ishchi guruh rahbari oʻrinbosariQ. Yuldashev—qishloq xoʻjaligi vaziri oʻrinbosariR. Qarshiyev—suv xoʻjaligi vaziri oʻrinbosariK. Kuranbayev—Oʻzbekiston mahallalari uyushmasi raisiA. Xaitov—Oʻzbekiston fermer, dehqon xoʻjaliklari va tomorqa yer egalari kengashi raisiLavozimi boʻyicha—Oziq-ovqat mahsulotlari xavfsizligi qoʻmitasi raisining oʻrinbosariLavozimiga koʻra—Agrosanoat majmui ustidan nazorat qilish inspeksiyasi boshligʻining oʻrinbosariO. Pirmonov—Agrosanoatni rivojlantirish agentligi direktorining oʻrinbosariM. Mirmaqsudov—Kadastr agentligi direktorining oʻrinbosariA. Qadirov—Qishloq xoʻjaligi vazirligi boshqarma boshligʻiLavozimi boʻyicha—Oziq-ovqat mahsulotlari xavfsizligi qoʻmitasi boshqarma boshligʻi, ishchi guruh kotibi 1. Ekin dalalarining kanallar, sugʻorish va kollektor-drenaj tarmoqlari bilan tutashgan joyi yoki mazkur tarmoqlar bilan ekin yeri oʻrtasidagi chegara chizigʻi, shuningdek, qishloq xoʻjaligiga moʻljallangan yerlar va suv fondi yerlari toifasidagi yoʻllar, ariqlar, lotoklar, kanallar, kollektorlar va drenajlarning qirgʻoqlari boʻylab ekin yerigacha boʻlgan foydalanilmaydigan sugʻorish imkoniyati mavjud va shoʻrlanmagan yerlar. 2. Ekin dalalarining atroflarida foydalanilmasdan qolib ketgan dala yoʻllari. 3. Kanallar, sugʻorish tarmoqlari va kollektor-drenaj tarmoqlarining sohilboʻyi mintaqa maydonlaridan tashqari foydalanilmayotgan yerlar. T/rChora-tadbirlarIjro muddatiMasʼul ijrochilar1.Dala chetlarida hamda kanallar, sugʻorish va kollektor-drenaj tarmoqlari atrofidagi maydonlarda har yili 1-maygacha ekin ekmaganlik va yil davomida mahsulot yetishtirmaganlik uchun Oʻzagroinspeksiya tomonidan jarima qoʻllash boʻyicha Oʻzbekiston Respublikasining Maʼmuriy javobgarlik toʻgʻrisidagi kodeksiga oʻzgartish va qoʻshimchalarni nazarda tutuvchi qonun loyihasini Oliy Majlis Qonunchilik palatasiga kiritish.Uch oy muddatdaOʻzagroinspeksiya,Karantin agentligi2.Dala chetlari hamda kanallar, sugʻorish va kollektor-drenaj tarmoqlari atrofidagi maydonlarda 1-maygacha ekin ekmaganlik va yil davomida mahsulot yetishtirmaganlik uchun yer soligʻini 3 karra stavkada hisoblash toʻgʻrisida Soliq kodeksiga oʻzgartish va qoʻshimchalar kiritishni nazarda tutuvchi qonun loyihasini Oliy Majlis Qonunchilik palatasiga kiritish.Uch oy muddatdaQishloq xoʻjaligi vazirligi,Karantin agentligi,Soliq qoʻmitasi3.Vazirlar Mahkamasining 2024-yil 30-yanvardagi 55-son qarori bilan tasdiqlangan Tadbirkorlik subyektlarining barqarorlik reytingini aniqlash tartibi toʻgʻrisida nizomga dala chetlarida hamda kanallar, sugʻorish va kollektor-drenaj tarmoqlari atrofidagi maydonlarda mahsulot yetishtirgan qishloq xoʻjaligi korxonalariga Tadbirkorlik subyektlarining barqarorlik reytingini hisoblashda qoʻshimcha ball berishni nazarda tutuvchi oʻzgartirish va qoʻshimchalar kiritish boʻyicha Hukumat qarori loyihasini Vazirlar Mahkamasiga kiritish.Bir oy muddatdaKarantin agentligi,Savdo-sanoat palatasi4.Dala chetlariga hamda kanallar, sugʻorish va kollektor-drenaj tarmoqlari atrofidagi maydonlarga ekilgan “in-vitro” usulida yaratilgan mevali payvandtagli koʻchatlarni sotib olish xarajatlarining 50 foizi uchun, biroq har bir mevali payvandtagli koʻchatga 25 ming soʻmdan oshmagan miqdorda subsidiya berish tartibini joriy qilish yuzasidan Hukumat qarori loyihasini Vazirlar Mahkamasiga kiritish.Bir oy muddatdaQishloq xoʻjaligi vazirligi,Iqtisodiyot va moliya vazirligi,Agrosanoatni rivojlantirish agentligi5.Dala chetlari hamda kanallar, sugʻorish va kollektor-drenaj tarmoqlari atrofidagi maydonlarni ikkilamchi ijaraga oluvchilar uchun maqbul sharoitlarni yaratish maqsadida dala chetlarida ekin ekiladigan maydonlar boʻyicha maʼlumotlarni toifalarga (mulkchilik shakli, suv taʼminoti darajasi) ajratish hamda Karantin agentligining “Agrokoʻmakchi” mobil dasturida keng jamoatchilikka eʼlon qilish tizimini yoʻlga qoʻyish.Ikki oy muddatdaKarantin agentligi,Qishloq xoʻjaligi vazirligi,Suv xoʻjaligi vazirligi,Kadastr agentligi,Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari6.Dala chetlari, kanallar, sugʻorish va kollektor-drenaj tarmoqlarining atroflaridagi maydonlarda, aholi tomorqasi, xonadon va koʻp qavatli uylar oldi hamda mahallaning ichki koʻchalarida mahsulot yetishtiruvchilarni kafolatli xarid qiladigan tadbirkorlar bilan bogʻlash.Bir oy muddatdaKarantin agentligi,Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari7.Har bir tumandagi hududlarning tuproq-iqlim va suv taʼminoti sharoitini hisobga olgan holda dala chetlarida yetishtiriladigan serdaromad qishloq xoʻjaligi ekinlarini ekish boʻyicha tavsiya ishlab chiqish.Bunda mahalliy sharoitdagi imkoniyatlardan kelib chiqib, sizot suvi yaqin yerlarga olcha, olxoʻri, behi, jiyda, tut, terak, oshqovoq, supurgi, shirin joʻxori, malina, suvi tanqis yerlarga qizilmiya, uzum, bodom, anor, moyli (kunjut, raps) va dukkakli (zira, noʻxat, loviya, mosh) ekinlarga ustuvor eʼtibor qaratish.Bir oy muddatdaKarantin agentligi,Oʻzbekiston fermer, dehqon xoʻjaliklari va tomorqa yer egalari kengashi,Suv xoʻjaligi vazirligi,Qishloq xoʻjaligida bilim va innovatsiyalar milliy markazi8.Karantin agentligi tizimidagi Respublika agrokimyoviy tahlil markazi har yili 1-martga qadar dala chetlari va sugʻorish, kollektor-drenajlar atroflaridagi maydonlar tuproqlarini agrokimyoviy tahlildan oʻtkazish hamda ekin turlariga mos ravishda mineral oʻgʻitlarga boʻlgan ilmiy talab ishlab chiqilishini taʼminlash.Har yili 1-martga qadarKarantin agentligi,Respublika agrokimyoviy tahlil markazi9.Oʻsimliklar karantini va himoyasi tizimini rivojlantirish jamgʻarmasi hisobidan Respublika ishchi guruhi va hududiy ishchi guruhlar faoliyati yuzasidan maʼlumotlarni umumlashtirish, tahlil qilish, chora-tadbirlar va tegishli takliflar ishlab chiqish uchun masʼul boʻlgan Karantin agentligi markaziy apparatida 8 ta shtat birligidan iborat boshqarma, Qoraqalpogʻiston Respublikasi Oʻsimliklar karantini va himoyasi agentligi hamda viloyatlar boshqarmalarida 2 tadan shtatdan iborat boʻlimlar tashkil qilish.Bir oy muddatdaKarantin agentligi,Iqtisodiyot va moliya vazirligi,Qishloq xoʻjaligi vazirligi